11 รายการระหว่างกัน

ก่อนการโอนสินทรัพย์มายังบริษัทฯ บริษัทฯ เป็นบริษัทรับจ้างบริหารธุรกิจบัตรให้กับธนาคารกรุงไทย
ดังนั้น รายการระหว่างกันที่เกิดขึ้นจึงเป็นลักษณะการว่าจ้างบริการ โดยบริษัทฯ
จัดทำงบประมาณสำหรับการบริหารบัตรเครดิต
แต่ละปีเพื่อให้คณะกรรมการบริหารและคณะกรรมการของธนาคารกรุงไทยพิจารณาอนุมัติ
เมื่องบประมาณที่บริษัทฯ
เสนอได้รับความเห็นชอบจากคณะกรรมการบริหารและคณะกรรมการของธนาคารกรุงไทยแล้ว
ธนาคารกรุงไทยจะทยอยจ่าย งบประมาณบริหารบัตรเครดิตให้กับบริษัทฯ เป็นรายเดือน
เดือนละเท่า ๆ กัน ซึ่งโดยส่วนใหญ่จะเป็นค่าใช้จ่ายที่เกิดขึ้นจริงตามงบประมาณนั้น
และมีส่วนเป็นกำไรให้กับบริษัทฯ เพียงเล็กน้อย ในปีบัญชี 2544 บริษัทฯ ได้รับรายได้จากธนาคาร
กรุงไทย สำหรับบริหารธุรกิจบัตรเครดิตเป็นจำนวนทั้งสิ้น 392.8 ล้านบาท ในงวด 6
เดือนสิ้นสุดวันที่ 30 มิถุนายน 2545 บริษัทฯ ได้รับค่าจ้างบริหารงานเป็นจำนวน 413.08 ล้านบาท

ภายหลังการโอนสินทรัพย์ บริษัทฯ
จึงเป็นผู้ให้สินเชื่อแทนการรับจ้างบริหารธุรกิจบัตรเครดิตให้กับธนาคาร
สำหรับรายการระหว่างกันที่บริษัทฯ ทำกับบริษัทที่เกี่ยวข้องนับจากวันโอนสินทรัพย์จนถึงวันที่ 31
ธันวาคม 2545 ประกอบด้วย

+------------------+------------------+--------------------------------+
| ผู้ที่เกี่ยวข้อง        | ความสัมพันธ์กับบริษัทฯ | ลักษณะและขนาดรายการ             |
+------------------+------------------+--------------------------------+
| ธนาคารกรุงไทย     | ธนาคา            | มูลค่าทางบัญชีสุทธิ ณ วันที่ 30 มิถุนายน  |
|                  | รกรุงไทยถือหุ้นร้อยละ | 2545                           |
|                  | 49               | เป็นส่วนหนึ่ง                      |
|                  | ของจำนวนหุ้นที่ออกจ  | ของข้อมูลที่ใช้ในการพิจารณาราคาซื้อขาย |
|                  | ำหน่ายแล้วของบริษัทฯ | ตามที่ผู้ซื้อและผู้ขายทำการตกลงกัน      |
|                  |                  | โดยราคาซื้อขาย ที่ธนาคารกรุงไทย และ |
|                  |                  | KTC ตกลงกัน คือ 4,007.78 ล้านบาท  |
+------------------+------------------+--------------------------------+
| ธนาคารกรุงไทย     | ธนาคา            | สัญญาว่าจ้างบ                     |
|                  | รกรุงไทยถือหุ้นร้อยละ | ริหารธุรกิจบัตรเครดิตซึ่งธนาคารกรุงไทย |
|                  | 49               | ว่าจ้างให้บริษัทฯ                   |
|                  | ของจำนวนหุ้นที่ออกจ  | ให้บริการบร                      |
|                  | ำหน่ายแล้วของบริษัทฯ | ิหารธุรกิจบัตรเครดิตของธนาคารกรุงไทย |
|                  |                  | เป็นระยะเวลา 15 ปีนับตั้งแต่วันที่ 1    |
|                  |                  | กรกฎาคม 2545                   |
|                  |                  | โดยกำหน                        |
|                  |                  | ดอัตราค่าธรรมเนียมการให้บริการสำหรับ |
|                  |                  | 3 ปีแรกตามรายการที่เกิดขึ้นจริง       |
|                  |                  | แต่ไม่เกินปีละ 20 ล้านบาท           |
|                  |                  | (“สัญญาว่าจ้างบริหารธุรกิจบัตรเครดิต”) |
+------------------+------------------+--------------------------------+
| ธนาคารกรุงไทย     | ธนาคา            | สัญญาให้บริการด้านงานสนับสนุนซึ่งบริษัทฯ |
|                  | รกรุงไทยถือหุ้นร้อยละ | ว่าจ้างให้ธนาคารกรุงไทย            |
|                  | 49               | (ไม่ว่า                          |
|                  | ของจำนวนหุ้นที่ออกจ  | จะเป็นการให้บริการโดยธนาคารกรุงไทย |
|                  | ำหน่ายแล้วของบริษัทฯ | และหรือผ่านบริษัทอื่น)               |
|                  |                  | ให้บริการด้านงานสนับสนุน (Back      |
|                  |                  | Office) แก่บริษัทฯ เป็นระยะเวลา 15 |
|                  |                  | ปีนับตั้งแต่วันที่ 1 กรกฎาคม 2545      |
|                  |                  | โดยกำหน                        |
|                  |                  | ดอัตราค่าธรรมเนียมการให้บริการสำหรับ |
|                  |                  | 3 ปีแรก ดังนี้                     |
|                  |                  | ค่าธรรมเนียมสำหรับปีแรกเป็นจำนวนเงิน |
|                  |                  | 12.6 ล้านบาท ปีที่สองเป็นจำนวนเงิน   |
|                  |                  | 17.4 ล้านบาท และ                |
|                  |                  | ปีที่สามเป็นจำนวนเงิน 20.8 ล้านบาท   |
|                  |                  | และ ค่าธรรมเนียมอีกปีละ 32 ล้านบาท  |
|                  |                  | สำหรับ                          |
|                  |                  | งานด้านระบบงานซึ่งดำเนินงานโดยบริษัท |
|                  |                  | กรุงไทย คอมพิวเตอร์ เซอร์วิสเซส     |
|                  |                  | จำกัด                           |
|                  |                  | (“สัญญาให้บริการด้านงานสนับสนุน”)    |
+------------------+------------------+--------------------------------+
| ธนาคารกรุงไทย     | ธนาคา            | บริษัทฯ ได้ทำสัญญาเช่าพื้นที่ชั้น 30      |
|                  | รกรุงไทยถือหุ้นร้อยละ | ของอาคาร                       |
|                  | 49               | เสริมมิตรทาวเวอร์จากธนาคารกรุงไทย  |
|                  | ของจำนวนหุ้นที่ออกจ  | โดยธนาคาร กรุงไทย ตกลงให้บริษัทฯ   |
|                  | ำหน่ายแล้วของบริษัทฯ | เช่าพื้นที่ 1,328 ตารางเมตร ตั้งแต่วันที่ |
|                  |                  | 1 มกราคม 2543 ถึงวันที่ 31 ธันวาคม  |
|                  |                  | 2545 ในอัตราค่าเช่าเดือนละ 252,320 |
|                  |                  | บาท (หรือเดือนละ 190             |
|                  |                  | บาท/ตารางเมตร)                 |
+------------------+------------------+--------------------------------+
| ธนาคารกรุงไทย     | ธนาคา            | บริษัทฯ                          |
|                  | รกรุงไทยถือหุ้นร้อยละ | ทำส                            |
|                  | 49               | ัญญากู้เบิกเงินเกินบัญชีกับธนาคารกรุงไทย |
|                  | ของจำนวนหุ้นที่ออกจ  | ในวงเงิน 30 ล้านบาท              |
|                  | ำหน่ายแล้วของบริษัทฯ | เพื่อเป็นทุนหมุนเวียน โดยบริษัทฯ       |
|                  |                  | จะชำระดอกเบี้ยเป็นรายเดือนภาย      |
|                  |                  | ในวันปิดบัญชีสิ้นเดือนของธนาคารกรุงไทย |
|                  |                  | ในอัตราที่อ้า                      |
|                  |                  | งอิงจากเบิกถอนเกินบัญชีสำหรับลูกค้าชั้นดี |
|                  |                  | (MOR) (ปัจจุบันเท่ากับร้อยละ 6.50    |
|                  |                  | ต่อปี)                           |
+------------------+------------------+--------------------------------+
| ธนาคารกรุงไทย     | ธนาคา            | บริษัทฯ ทำสัญญาเงินกู้ วงเงิน 8,000   |
|                  | รกรุงไทยถือหุ้นร้อยละ | ล้านบาท                         |
|                  | 49               | เพื่อใช้เป็นเงินทุนรองรับธุรกรรม       |
|                  | ของจำนวนหุ้นที่ออกจ  | และการขยายธุรกิจของ บริษัทฯ        |
|                  | ำหน่ายแล้วของบริษัทฯ | และในวันที่ 27 สิงหาคม 2545        |
|                  |                  | คณะกรรมการบริหารธนาคารกรุงไทย    |
|                  |                  | ได้อนุมัติให้เปลี่ยนแ                 |
|                  |                  | ปลงวงเงินสินเชื่อโดยแบ่งวงเงินออกเป็น |
|                  |                  | 2 ส่วน คือ 4,500 ล้านบาท และ      |
|                  |                  | 3,500 ล้านบาท                   |
|                  |                  | เพื่อชำระราคาโอนสินทรัพย์           |
|                  |                  | และรองรับธุรกรรม                 |
|                  |                  | รวมทั้งเป็นเงินทุนหมุนเวียน           |
|                  |                  | โดยกำหนดอัตราดอกเบี้ยจาก MLR และ  |
|                  |                  | Treasury Yield Curve ตามลำดับ   |
|                  |                  | โดย ณ วันที่ 31 ธันวาคม 2545 บริษัทฯ |
|                  |                  | ได้ออกตั๋วสัญญาใช้เงินรวมทั้งสิ้น        |
|                  |                  | 6,007.78                       |
|                  |                  | ล้านบาทให้แก่ธนาคารกรุงไทย         |
+------------------+------------------+--------------------------------+
| ธนาคารกรุงไทย     | ธนาคา            | บริษัทฯ ได้รับอนุมัติวงเงินกู้ 4,000     |
|                  | รกรุงไทยถือหุ้นร้อยละ | ล้านบาท เพื่อรองรับธุรกรรม          |
|                  | 49               | และเป็นเงินทุนห                   |
|                  | ของจำนวนหุ้นที่ออกจ  | มุนเวียนสำหรับการขยายธุรกิจของบริษัทฯ |
|                  | ำหน่ายแล้วของบริษัทฯ | โดยมีอัตราดอกเบี้ยอ้างอิงจาก MLR     |
|                  |                  | (ปัจจุบันเท่ากับร้อยละ 6.5 ต่อปี) โดย  |
|                  |                  | ณ วันที่ 31 ธันวาคม 2545 บริษัทฯ     |
|                  |                  | ยังไม่ได้ออกตั๋วสัญญาใช้เงินตามวงเงินกู้นี้ |
+------------------+------------------+--------------------------------+
| ธนาคารกรุงไทย     | ธนาคา            | บริษัทฯ                          |
|                  | รกรุงไทยถือหุ้นร้อยละ | ทำส                            |
|                  | 49               | ัญญารับชำระหนี้ตามตั๋วสัญญาใช้เงินวงเงิน |
|                  | ของจำนวนหุ้นที่ออกจ  | 1,000 ล้านบาท ที่บริษัทฯ            |
|                  | ำหน่ายแล้วของบริษัทฯ | ออกให้กับธนาคารกรุงไทย            |
|                  |                  | โดยมีก                          |
|                  |                  | ำหนดชำระเงินคืนเมื่อทวงถามหรือไม่เกิน |
|                  |                  | 3 เดือน เพื่อเสริมสภาพคล่องของบริษัทฯ |
|                  |                  | โดยบริษัทฯ ตกลงชำระดอกเบี้ย        |
|                  |                  | ตามอัตราที่ระบุในตั๋วสัญญาใช้เงิน       |
|                  |                  | ณ วันที่ 31 ธันวาคม 2545 บริษัทฯ     |
|                  |                  | ได้ออกตั๋วสัญญาใช้เงินตามวงเงิน 1,000 |
|                  |                  | ล้านบาท ครบถ้วนแล้ว               |
+------------------+------------------+--------------------------------+

รายการระหว่างกันดังกล่าวมีลักษณะและรายละเอียดโดยสรุปดังต่อไปนี้

11.1.1 สัญญาโอนสินทรัพย์ ลงวันที่ 26 มิถุนายน 2545

สัญญาฉบับนี้ได้กระทำขึ้นโดยมีวัตถุประสงค์หลักเพื่อโอนธุรกิจบัตรเครดิต
และธุรกิจอื่นที่เกี่ยวข้องกับธุรกิจ บัตรเครดิตของธนาคารกรุงไทยให้แก่บริษัทฯ
การโอนสินทรัพย์ภายใต้สัญญาฉบับนี้เป็นการเริ่มต้นธุรกิจให้แก่บริษัทฯ อย่างมีศักยภาพให้บริษัทฯ
สามารถแข่งขันกับผู้ประกอบธุรกิจบัตรเครดิตรายอื่น

ธนาคารกรุงไทย และบริษัทฯ ได้เข้าทำสัญญาโอนสินทรัพย์เมื่อวันที่ 26 มิถุนายน 2545
โดยธนาคารกรุงไทย ตกลงโอนสินทรัพย์อันประกอบด้วยสิทธิเรียกร้อง
หน้าที่และความรับผิดอันเนื่องมาจากธุรกรรมและการดำเนินธุรกิจ
บัตรเครดิตและธุรกิจอื่นที่เกี่ยวข้องกับธุรกิจบัตรเครดิต ณ วันที่ 30 มิถุนายน 2545 ให้แก่บริษัทฯ
โดยธนาคารกรุงไทยและบริษัทฯ จะดำเนินการจัดส่งหนังสือบอกกล่าวการโอนสิทธิแก่ผู้ถือบัตรทุกราย
ภายใต้สัญญาดังกล่าว บริษัทฯ ได้ชำระราคา ค่าสินทรัพย์ซึ่งคำนวณตามมูลค่าทางบัญชีสุทธิ ณ วันที่
30 มิถุนายน 2545 เป็นเงินจำนวน 4,007.78 ล้านบาท
ซึ่งเป็นราคาที่อ้างอิงจากงบการเงินประหนึ่งทำใหม่ ซึ่งสอบทานโดย บริษัท
ไพร้ซ์วอเตอร์เฮาส์คูเปอร์ เอบีเอเอส จำกัด และ หมายเหตุประกอบงบการเงินประหนึ่งทำใหม่ข้อ
18 นอกจากนี้ ธนาคารกรุงไทยยังจะให้ความช่วยเหลือต่าง ๆ แก่บริษัทฯ
รวมถึงการให้ความร่วมมือในการดำเนินคดีสินทรัพย์ที่อยู่ระหว่างการดำเนินคดี
การให้ข้อมูลและ/หรือเอกสารที่จำเป็น กับการดำเนินธุรกิจ และติดต่อประสานงานกับร้านค้า
สมาชิกบัตรและ/หรือบุคคลอื่นใดที่เกี่ยวข้อง การให้บริษัทฯ ใช้ เครื่องหมายการค้า สัญลักษณ์ ตรา
และชื่อของธนาคารกรุงไทย ในบัตรเครดิตต่อไปเป็นระยะเวลา 15 ปี และการเป็น sponsor
ให้แก่บริษัทฯ ในการที่บริษัทฯ สมัครเป็นสมาชิกประเภท Associate ของ Visa
International Service Association และสมาชิกประเภท Affiliate ของ
MasterCard International Incorporated ต่อไปจนกว่าบริษัทฯ จะเป็นสมาชิกเองได้

11.1.2 สัญญาว่าจ้างบริหารธุรกิจบัตรเครดิต ลงวันที่ 26 มิถุนายน 2545

เนื่องจากการดำเนินธุรกิจบัตรเครดิตต้องอาศัยความคล่องตัวในการบริหารจัดการ
และความคิดริเริ่มสร้างสรรค์ ประกอบกับการให้บริการโดยบริษัทฯ
ตลอดระยะเวลาที่ผ่านมาแก่ธนาคารกรุงไทยก็เป็นไปด้วยดี
ธนาคารกรุงไทยจึงประสงค์ที่จะว่าจ้างให้บริษัทฯ
เป็นผู้ให้บริการบริหารธุรกิจบัตรเครดิตทั้งหมดของธนาคารกรุงไทยที่ไม่ได้โอนมายังบริษัทฯ
ตามสัญญาโอนสินทรัพย์ต่อไป ซึ่งปัจจุบันได้แก่บัตรเดบิต VISA Electron

สัญญาฉบับนี้เป็นสัญญาที่บริษัทฯ และธนาคารกรุงไทย จำกัด (มหาชน)
ได้ทำขึ้นเพื่อใช้แทนสัญญาว่าจ้างบริหารธุรกิจลงวันที่ 1 มกราคม 2541
โดยสัญญาฉบับนี้ธนาคารกรุงไทย ได้ว่าจ้างให้บริษัทฯ บริหารธุรกิจบัตรเครดิตของธนาคารกรุงไทย
ในส่วนที่มิได้โอนจากธนาคารกรุงไทยมายังบริษัทฯ กล่าวคือ ธุรกิจเกี่ยวกับบัตรเดบิต VISA
Electron และธุรกิจ บัตรพลาสติกอื่น ๆ ที่ธนาคารกรุงไทย ประสงค์จะดำเนินการภายหลังวันที่
30 มิถุนายน 2545 โดยการให้บริการดังกล่าวรวมถึงการให้บริการด้านการตลาด การโฆษณา
การประชาสัมพันธ์ การติดตามเร่งรัดหนี้สิน การดำเนินคดี การให้บริการ
แก่ลูกค้าและร้านค้าสมาชิก รวมทั้งการดูแลระบบบัญชีและระบบเก็บข้อมูลงานธุรกิจบัตรเครดิต
การจัดซื้อและติดตั้ง เครื่องอนุมัติการใช้วงเงินบัตรเครดิตอัตโนมัติ (Electronic Data
Capture) และบริการอื่น ๆ ที่เกี่ยวข้อง โดยบริษัทฯ
ตกลงที่จะให้บริการดังกล่าวข้างต้นแก่ธนาคารกรุงไทย เป็นระยะเวลา 15 ปีนับตั้งแต่วันที่ 1
กรกฎาคม 2545 และธนาคารกรุงไทยตกลงว่าจ้างบริษัทฯ ทำการแต่เพียงผู้เดียว

ธนาคารกรุงไทยมีสิทธิบอกเลิกสัญญาฉบับนี้ก่อนครบกำหนด 15 ปีได้ ถ้าบริษัทฯ
ฝ่าฝืนและ/หรือไม่ปฏิบัติตามสัญญาและไม่ดำเนินการแก้ไขภายใน 90
วันนับจากวันที่ได้หนังสือแจ้งจากธนาคารกรุงไทยในขณะเดียวกันบริษัทฯ
มีสิทธิบอกเลิกสัญญาได้หากธนาคารกรุงไทยไม่ชำระค่าธรรมเนียมการให้บริการแก่บริษัทฯ
เป็นจำนวน 2 คราวติดต่อกัน

ในส่วนของอัตราค่าธรรมเนียมที่ธนาคารกรุงไทยจะต้องชำระให้แก่บริษัทฯ
เพื่อเป็นค่าตอบแทนในการให้บริการตามสัญญานี้ธนาคารกรุงไทยตกลงจะชำระค่าธรรมเนียมตามรายการที่เกิดขึ้นจริงแต่ไม่เกินปีละ
20 ล้านบาท โดยธนาคารกรุงไทย ตกลงจะชำระค่าธรรมเนียมการให้บริการเป็นรายไตรมาส
อย่างไรก็ตามธนาคารกรุงไทย และบริษัทฯ
จะร่วมกันเจรจากำหนดสูตรหรือหลักการคำนวณค่าธรรมเนียม
หรืออัตราค่าธรรมเนียมต่อรายการตามประเภทของงานบริการ แต่ละประเภท (price per
unit) เพื่อให้เป็นแนวทางในการกำหนดค่าธรรมเนียมของทุกรอบระยะเวลา 3 ปีต่อไป โดยอาจ
แต่งตั้งที่ปรึกษาอิสระเพื่อช่วยในการวิเคราะห์และกำหนดสูตรสำหรับการคำนวณอัตราค่าธรรมเนียมดังกล่าว
โดยพิจารณาให้สอดคล้องกับราคาตลาดในขณะนั้น
และอัตราค่าธรรมเนียมที่ธนาคารกรุงไทยเรียกเก็บจากผู้รับบริการรายอื่นประกอบ
หรือในกรณีที่ตกลงกันไม่ได้
คู่สัญญาแต่ละฝ่ายอาจแต่งตั้งผู้ประเมินราคาอิสระเพื่อช่วยกำหนดอัตราค่าธรรมเนียมได้

11.1.3 สัญญาให้บริการด้านงานสนับสนุน ลงวันที่ 26 มิถุนายน 2545

เนื่องจากบริษัทฯ ได้ร่วมใช้ระบบการบริการข้อมูล และระบบงานเทคโนโลยีสารสนเทศ (IT)
ของธนาคารกรุงไทย ในการให้บริการผู้ถือบัตรเครดิตของบริษัทฯ ตลอดมา
อีกทั้งข้อมูลผู้ถือบัตรเครดิตทั้งหมดก็อยู่ในระบบข้อมูลและระบบเทคโนโลยีสารสนเทศของธนาคารกรุงไทย
บริษัทฯ จึงเห็นควรที่จะขอรับบริการด้านงานสนับสนุนดังกล่าวจากธนาคาร กรุงไทยต่อไป
โดยได้ทำสัญญาให้บริการด้านงานสนับสนุนกับธนาคารกรุงไทย เมื่อวันที่ 26 มิถุนายน 2545

ตามสัญญาฉบับนี้ ธนาคารกรุงไทย (ไม่ว่าจะเป็นการให้บริการโดยธนาคารกรุงไทยเอง
หรือผ่านบริษัทย่อยของธนาคารกรุงไทย) ตกลงที่จะให้บริการด้านงานสนับสนุน (Back Office)
ต่างๆ ตามรายละเอียดที่กำหนดในสัญญา
ซึ่งรวมทั้งงานสนับสนุนด้านบริการสมาชิกบัตรและระบบงานข้อมูลสารสนเทศต่าง ๆ
โดยธนาคารกรุงไทยตกลงจะให้บริการสนับสนุนดังกล่าวเป็นระยะเวลา 15 ปีนับตั้งแต่วันที่ 1
กรกฎาคม 2545

บริษัทฯ มีสิทธิบอกเลิกสัญญาฉบับนี้ก่อนครบกำหนด 15 ปีได้
ถ้าธนาคารกรุงไทยฝ่าฝืนและ/หรือไม่ปฏิบัติตามสัญญาและไม่ดำเนินการแก้ไขภายใน 90
วันนับจากวันที่ได้หนังสือแจ้งจากบริษัทฯ
ในขณะเดียวกันธนาคารกรุงไทยมีสิทธิบอกเลิกสัญญาได้หากบริษัทฯ ไม่ชำระค่าธรรมเนียมเป็นจำนวน
2 คราวติดต่อกัน

ในส่วนของอัตราค่าธรรมเนียมที่บริษัทฯ จะต้องชำระให้แก่ธนาคารกรุงไทย
เพื่อเป็นค่าตอบแทนในการให้บริการตามสัญญานี้สำหรับช่วง 3 ปีแรกของการให้บริการ บริษัทฯ
จะชำระค่าธรรมเนียมในปีแรกเป็นจำนวน 12.5 ล้านบาท ใน ปีที่สองเป็นจำนวน 17.3 ล้านบาท
ในปีที่สามเป็นจำนวน 20.8 ล้านบาท และบริษัทฯ จะชำระค่าธรรมเนียมบริการด้าน
งานสนับสนุนในส่วนของบริการโดยบริษัท กรุงไทย คอมพิวเตอร์ เซอร์วิสเซส จำกัด ในอัตราปีละ
32 ล้านบาท โดยบริษัทฯ ตกลงจะชำระค่าธรรมเนียมการให้บริการเป็นรายไตรมาส อย่างไรก็ตาม
ธนาคารกรุงไทย และบริษัทฯ จะร่วมกันเจรจากำหนดสูตร
หรือหลักการคำนวณค่าธรรมเนียมหรืออัตราค่าธรรมเนียมต่อรายการ
ตามประเภทของงานบริการแต่ละประเภท (price per unit)
เพื่อให้เป็นแนวทางในการกำหนดค่าธรรมเนียมของทุกรอบระยะเวลา 3 ปี
โดยอาจแต่งตั้งที่ปรึกษาอิสระเพื่อช่วยในการทำการวิเคราะห์และกำหนดสูตรสำหรับการคำนวณอัตราค่าธรรมเนียมดังกล่าว
โดยพิจารณาให้สอดคล้องกับราคาตลาดในขณะนั้น
และอัตราค่าธรรมเนียมที่ธนาคารกรุงไทยเรียกเก็บจากผู้รับบริการรายอื่นประกอบ
หรือในกรณีที่ตกลงกันไม่ได้คู่สัญญาแต่ละฝ่ายอาจแต่งตั้งผู้ประเมินราคาอิสระเพื่อช่วยกำหนดอัตราค่าธรรมเนียมได้

ความเห็นของกรรมการตรวจสอบเกี่ยวกับรายการระหว่างกัน

นอกจากนี้รายการระหว่างกันดังกล่าวได้รับการพิจารณาและให้ความเห็นโดยกรรมการตรวจสอบของบริษัทฯ
ว่าเป็นรายการที่บริษัทฯ ดำเนินการตามธุรกิจปกติ ไม่มีเงื่อนไขพิเศษ
และไม่มีการถ่ายเทผลประโยชน์ระหว่างบริษัทฯ และ ผู้ที่เกี่ยวข้อง นอกจากนั้น
การกำหนดอัตราค่าธรรมเนียมหรืออัตราดอกเบี้ยระหว่างบริษัทฯ
และผู้ที่เกี่ยวข้องได้กำหนดตามราคาที่สอดคล้องกับอัตราปกติ
หรือที่จะคำนวณได้จากบุคคลหรือกิจการอื่นที่ไม่มีความเกี่ยวข้องกัน และราคาสินทรัพย์ที่บริษัทฯ
ซื้อจากผู้ที่เกี่ยวข้องตามสัญญาโอนสินทรัพย์ก็เป็นราคาที่คำนวณตามมูลค่าทางบัญชีสุทธิของสินทรัพย์

นโยบายเกี่ยวกับรายการระหว่างกันและการได้มาหรือจำหน่ายไปซึ่งสินทรัพย์ของบริษัทฯ ในอนาคต

การเข้าทำรายการระหว่างกัน และ/หรือการได้มาหรือจำหน่ายไปซึ่งสินทรัพย์ของบริษัทฯ ในอนาคต
จะต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์
และข้อบังคับของตลาดหลักทรัพย์แห่งประเทศไทย
รวมตลอดถึงการปฏิบัติตามข้อกำหนดเกี่ยวกับการเปิดเผยข้อมูล
การทำรายการเกี่ยวโยงและการได้มาหรือจำหน่ายไปซึ่งทรัพย์สินของบริษัทฯ ทั้งนี้ หากบริษัทฯ
มีการทำรายการระหว่างกันกับบุคคลที่อาจมีความขัดแย้งเกิดขึ้นในอนาคต บริษัทฯ
จะจัดให้คณะกรรมการตรวจสอบเป็นผู้ให้ความเห็นเกี่ยวกับความเหมาะสมของรายการดังกล่าว
หากคณะกรรมการตรวจสอบไม่มีความชำนาญในการพิจารณารายการระหว่างกันที่เกิดขึ้น บริษัทฯ
จะจัดให้มีบุคคลที่มีความรู้ความชำนาญพิเศษ เช่น ผู้สอบบัญชี หรือ ผู้ประเมินราคาทรัพย์สิน หรือ
สำนักงานกฎหมาย เป็นต้น ที่เป็นอิสระจากบริษัทฯ และ
บุคคลที่อาจมีความขัดแย้งเป็นผู้ให้ความเห็นเกี่ยวกับรายการระหว่างกันดังกล่าว
ความเห็นของคณะกรรมการตรวจสอบหรือบุคคลที่มีความรู้ความชำนาญพิเศษจะถูกนำไปใช้ประกอบการตัดสินใจของคณะกรรมการหรือผู้ถือหุ้นแล้วแต่กรณี
เพื่อให้มั่นใจว่าการเข้าทำรายการดังกล่าวจะไม่เป็นการยักย้ายหรือถ่ายเทผลประโยชน์ระหว่าง
บริษัทฯ บริษัทที่เกี่ยวข้อง หรือผู้ถือหุ้นของบริษัทฯ โดยบริษัทฯ
จะคำนึงถึงประโยขน์สูงสุดของผู้ถือหุ้นทุกรายโดยเฉพาะรายย่อยเป็นสำคัญ ทั้งนี้
กรรมการที่มีส่วนได้ส่วนเสียเกี่ยวกับรายการระหว่างกัน
หรือการได้มาหรือจำหน่ายไปซึ่งสินทรัพย์ของบริษัทฯ จะไม่มีสิทธิออกเสียงในเรื่องดังกล่าว